Nina Vajić
Nina Vajić (Zagreb, 22. 2. 1948), hrvatska i jugoslavenska pravnica, profesorica Pravnog fakulteta Sveučilišta u Zagrebu i bivša sutkinja Europskog suda za ljudska prava u Strasbourgu.

Biografija 
Prof. dr. sc. Nina Vajić je rođena 22. 2. 1948 u Zagrebu u porodici advokata-pravnika Ernesta Vajića i Marice Vajić. Sa očeve strane je židovskog podrijetla. Studirala je pravo na Pravnom fakultet Sveučilišta u Zagrebu od 1966 do 1971. Od 1970 do 1971 usavršavala se na Pravnom fakultetu u Strasbourgu. Doktorirala je na Pravnom fakultetu Sveučilišta u Zagrebu na temu "Međunarodni problemi direktne radiodifuzije putem satelita", a međunarodno pravo je specijalizirala na Sveučilištu u Ženevi i na Haaškoj akademiji za međunarodno pravo. Od 1985 radila je kao asistent na Pravnom fakultetu Sveučilišta u Zagrebu, a od 1991 kao suradnik profesor. Prof. Vajić je uz Pravni fakultet Sveučilišta u Zagrebu, predavala i na Pravnom fakultetu Sveučilišta u Rijeci, a kao gost-predavač i na brojnim svjetskim sveučilištima. 1991 bila je imenovana na poziciju direktora Instituta za javno i privatno međunarodno pravo Pravnog fakulteta Sveučilišta u Zagrebu. 1996 postala je profesor javnog međunarodnog prava. Od 1998 do 2012 bila je zaposlena kao sutkinja Europskog suda za ljudska prava u Strasbourgu. Na tu je poziciju bila izabrana nakon što je ostavila posebno dobar dojam na članove Parlamentarne skupštine Vijeća Europe, kako poznavanjem pravne materije tako i stoga što je na sva pitanja odgovarala na jeziku na kojem su ona bila postavljena, a stanovitu prednost dobila je i zbog spola. Bila je članica Vijeća za telekomunikacije, članica Europske komisije protiv rasizma i netolerancije, članica Radne skupine Vlade Republike Hrvatske za sukladnost hrvatskog zakonodavstva s aktima Vijeća Europe, te članica državne Komisije za granice. Objavila više od 40 znanstvenih studija i članaka, među kojima se ističe publikacija iz 1999 "Pojedinac pred Europskim sudom za ljudska prava". 2013 prof. Vajić se kandidirala za poziciju suca na Međunarodnom sudu Europske Unije (EU) u Luksemburgu, ali je umjesto nje bio predložen prof. Siniša Rodin.

Reference

Literatura 
 

Biografije, Zagreb
Hrvatski Židovi
Jugoslavenski Jevreji
Diplomanti Pravnog fakulteta Sveučilišta u Zagrebu
Hrvatski pravnici
Jugoslavenski advokati
Jevrejski pravnici
Authority control